Komission asetus (EY) N:o 1243/2002, annettu 10 päivänä heinäkuuta 2002, neuvoston asetuksen (EY) N:o 2200/96 soveltamista koskevista yksityiskohtaisista säännöistä markkinointivuonna 2001/2002 korjatuista hasselpähkinöistä myönnettävän kiinteän tuen osalta



Virallinen lehti nro L 181 , 11/07/2002 s. 0009 - 0010



Komission asetus (EY) N:o 1243/2002, annettu 10 päivänä heinäkuuta 2002, neuvoston asetuksen (EY) N:o 2200/96 soveltamista koskevista yksityiskohtaisista säännöistä markkinointivuonna 2001/2002 korjatuista hasselpähkinöistä myönnettävän kiinteän tuen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 545/2002(2), ja erityisesti sen 55 artiklan, sekä katsoo seuraavaa: (1) Hasselpähkinäalan poikkeuksellisen vaikean markkinatilanteen vuoksi otetaan markkinavuoden 2001/2002 osalta käyttöön kiinteä tuki. (2) Mainittua tukea myönnetään yhteisen markkinajärjestelyn tavoitteiden mukaisesti neuvoston asetuksen (ETY) N:o 1035/72(3), sellaisena kuin se on viimeksi muutettuna komission asetuksella (EY) N:o 1363/95(4), tai asetuksen (EY) N:o 2200/96 mukaisesti hyväksytyille tuottajaorganisaatioille. Jo täytäntöön pantujen erityistoimien tulosten parantamiseksi tukea myönnetään vain niille edellä tarkoitetuille tuottajaorganisaatioille, jotka toteuttavat vuonna 2001 joko asetuksen (ETY) N:o 1035/72 14 artiklan d kohdassa tarkoitetun laadun parantamissuunnitelman tai asetuksessa (EY) N:o 2200/96 tarkoitetun toimintaohjelman. (3) Markkinointivuoden alkamisen ajankohtaa olisi muutettava hasselpähkinöiden tosiasiallisen korjuun huomioon ottamiseksi jättämättä tuen ulkopuolelle kuitenkaan niiden tuottajien toimittamia tuotteita, jotka ovat liittyneet organisaatioon 1 päivän ja 31 päivän elokuuta 2001 välisenä aikana. (4) Tuensaajille kuuluvan tuen maksamisen tehostamiseksi olisi asetettava määräajat, joiden kuluessa tuottajaorganisaatioiden on jätettävä hakemuksensa ja toimivaltaisten viranomaisten on maksettava tuki. (5) Koska tuki myönnetään hasselpähkinöiden tuottajille, tuottajaorganisaatioiden on maksettava saadut määrät kokonaisuudessaan. Ne voivat kuitenkin pidättää tukimäärästä tietyn osuuden hallintokulujen kattamiseksi. (6) Kiinteän tuen järjestelmän tehokkaan toiminnan varmistamiseksi on määriteltävä valvontamenettelyt sekä perusteettomasti suoritetuista maksuista aiheutuvat seuraamukset. (7) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (EY) N:o 2200/96 55 artiklassa säädettyä kiinteää tukea myönnetään 15 euroa 100 kilogrammalta tuottajaorganisaatioille, jotka: a) toteuttivat vuonna 2000 asetuksen (ETY) N:o 1035/72 14 artiklan d kohdassa tarkoitetun laadun ja kaupan pitämisen parantamista koskevan suunnitelman ja jotka eivät voi jatkaa kyseistä suunnitelmaa asetuksen (EY) N:o 545/2002 1 ja 2 artiklan mukaisesti; ja/tai b) on hyväksytty: i) asetuksen (EY) N:o 2200/96 13 artiklan mukaisesti ja jotka ovat toteuttaneet vuonna 2001 toimintasuunnitelman; tai ii) asetuksen (EY) N:o 2200/96 11 artiklan mukaisesti ja jotka ovat toteuttaneet vuonna 2001 toimintaohjelman. 2. Saadakseen mainittua tukea tuottajaorganisaatioiden on oltava hyväksyttyjä hasselpähkinän tuotantonsa perusteella. 2 artikla 1. Edellä 1 artiklassa tarkoitettua tukea myönnetään CN-koodiin 0802 21 00 kuuluville kuorellisille hasselpähkinöille, jotka ovat laadultaan virheettömiä, kunnollisia ja myyntikelpoisia ja jotka ovat markkinointivuonna 2001/2002 tuottajaorganisaation jäsenten tuottamia ja toimitettu tuottajaorganisaatiolle, joka on ottanut mainitusta tuotannosta vastuun. 2. Tuottajaorganisaation jäseniksi katsotaan ne tuottajat, jotka ovat tuottajaorganisaation jäseniä markkinointivuoden 2001/2002 alussa, sekä viimeistään 31 päivänä elokuuta 2001 organisaatioon liittyneet uudet tuottajat. 3. Hasselpähkinöiden markkinointivuosi 2001/2002 alkaa 1 päivänä elokuuta 2001 ja päättyy 31 päivänä heinäkuuta 2002. 3 artikla 1. Tuottajaorganisaatiot toimittavat toimivaltaisille viranomaisille markkinointivuonna 2001/2002 tuotettujen määrien osalta tukihakemuksen tositteineen viimeistään 30 päivänä syyskuuta 2002. 2. Jäsenvaltion on maksettava tuki tuottajaorganisaatioille viimeistään 30 päivänä marraskuuta 2002. 3. Tuottajaorganisaatiolle myönnetty tuki maksetaan kokonaisuudessaan 15 päivän kuluessa tuottajien toimittamien määrien perusteella. Tuottajaorganisaatio voi kuitenkin pidättää enintään kaksi prosenttia tukimäärästä toimenpiteeseen välittömästi liittyvien hallintokulujen kattamiseksi. 4 artikla 1. Jäsenvaltioiden on suoritettava tuottajaorganisaatioissa asiakirjojen ja tositteiden tarkastukset sekä paikalla toteutettavat tarkastukset annettujen tietojen varmistamiseksi. 2. Nämä tarkastukset suoritetaan vuosittain kaikissa tuottajaorganisaatioissa, jotka ovat hakeneet yhteisön tukea tämän asetuksen perusteella. Tarkastuksissa on kiinnitettävä huomiota erityisesti tuottajaorganisaatioiden kirjanpitoon sekä hasselpähkinöiden varastotilanteeseen. Mainitut tarkastukset voidaan tehdä samanaikaisesti tai ne voidaan liittää komission asetuksessa (ETY) N:o 2159/89(5) ja asetuksessa (EY) N:o 609/2001(6) säädettyihin tarkastuksiin. 3. Jäsenvaltioiden on varmistettava, että edellä 3 artiklan 1 ja 2 kohdassa säädettyjä velvoitteita noudatetaan ja että tuottajaorganisaatioiden tukihakemusten yhteydessä toimittamat tiedot ovat yhdenmukaisia 1 artiklan 1 alakohdan mukaisesti parannussuunnitelmien ja/tai toimenpideohjelmien tai toimintasuunnitelmien yhteydessä annettujen tietojen kanssa. 5 artikla 1. Tuensaajan on palautettava kaksinkertaisena perusteettomasti maksetut tai haetut määrät, joihin lisätään korko maksun suorittamisen ja tuensaajan suorittaman palautuksen väliseltä ajalta erityisesti silloin kun 4 artiklan mukaisesti toteutetussa tarkastuksessa käy ilmi, että 2 artiklan 1 kohdassa tarkoitetut tosiasiallisesti korjatut hasselpähkinöiden määrät: a) ovat pienemmät kuin tukihakemuksessa ilmoitetut määrät; b) sisältävät sellaisilta tuottajilta peräisin olevia hasselpähkinöitä, jotka eivät ole tämän asetuksen mukaisesti tukikelpoisia. Ensimmäisessä kohdassa tarkoitettua seuraamusta ei kuitenkaan sovelleta silloin kun tuensaaja voi toimivaltaisen kansallisen viranomaisen hyväksymällä tavalla osoittaa, että ilmenneet sääntöjenvastaisuudet eivät ole tuensaajan tahallisesti aiheuttamia tai että ne eivät johdu vakavasta laiminlyönnistä. Tällaisessa tapauksessa tuensaajan on palautettava ainoastaan perusteettomasti maksettu määrä korkoineen. 2. Kyseinen korko on Euroopan rahapoliittisen instituutin euromääräisiin operaatioihin soveltama Euroopan yhteisöjen virallisen lehden C-sarjassa julkaistu ja perusteettomasti suoritetun maksun suorituspäivänä voimassa oleva korko korotettuna kolmella prosentilla. 3. Jos 1 kohdassa tarkoitettu perusteettomasti maksettu tai haettu tuki on suurempi kuin 20 prosenttia asiaankuuluvasta tuesta, tuensaajan on palautettava maksettu yhteisön tuki kokonaisuudessaan 1 kohdassa tarkoitettuine korkoineen. 4. Palautetut määrät sekä korot maksetaan toimivaltaiselle maksajavirastolle ja vähennetään Euroopan maatalouden ohjaus- ja tukirahaston rahoittamista menoista. 5. Jos väärä ilmoitus on tehty tietoisesti tai vakavan laiminlyönnin seurauksena, kyseiselle tuottajaorganisaatiolle ei myönnetä tämän asetuksen perusteella maksettavia tukia. 6. Edellä 1-5 kohtaa sovelletaan, sanotun kuitenkaan rajoittamatta muiden asetuksen (EY) N:o 2200/96 48 artiklan mukaisten seuraamusten soveltamista. 6 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 2002. Komission puolesta Franz Fischler Komission jäsen (1) EYVL L 279, 21.11.1996, s. 1. (2) EYVL L 84, 28.3.2002, s. 1. (3) EYVL L 118, 20.5.1972, s. 1. (4) EYVL L 132, 16.6.1995, s. 1. (5) EYVL L 207, 19.7.1989, s. 19. (6) EYVL L 90, 30.3.2001, s. 4.